27/05/2016 | Administración LocalMunicipal
Touro
Anuncio definitivo da Ordenanza fiscal reguladora de servizos facultativos 2016

EDICTO Transcorrendo o prazo legal de exposición ao público da aprobación da ordenanza reguladora da taxa polos servizos facultativos que se presten en obras municipais, sen que se presentasen reclamacións, publícase aos efectos legais correspondentes, a ordenanza definitiva e o acordo da aprobación. Na sesión do Pleno celebrada o día 18 de marzo de 2016, adoptouse o seguinte acordo: “VIII.–ORDENANZA SOBRE TAXA DE SERVIZOS FACULTATIVOS Dáse conta da ordenanza fiscal sobre taxas polos servizos facultativos que se prestan en obras municipais, co informe favorable da Comisión de Facenda e dos servizos de Intervención. Vistos os antecedentes, o Pleno, por unanimidade, acorda: Primeiro. –Aprobar inicialmente a ordenanza reguladora da taxa polos servizos facultativos que se presten en obras municipais, que transcrita na súa literalidade coa introdución das modificacións propostas di: “Artigo 1.–Fundamento legal. Ao abeiro das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, que aproba o texto refundido da Lei reguladora das facendas locais, este Concello establece a taxa polos servizos facultativos que se presten en obras municipais, que se rexerá pola presente ordenanza fiscal, segundo o establecido no artigo 57 do citado real decreto lexislativo. Artigo 2.–Feito impoñible. Constitúe o feito impoñible da taxa a prestación polo Concello, a través dos seus servizos técnicos propios ou concertados, da elaboración de proxectos, dirección, inspección, coordinación e prevención de obras contratadas ou adxudicadas polo Concello. Artigo 3.–Suxeito pasivo. Serán suxeitos pasivos da taxa que se regula nesta ordenanza, en concepto de contribuíntes, as persoas físicas e xurídicas, así como as entidades as que se refire o artigo 35.4 da Lei 58/2003, do 17 de decembro xeral tributaria, que resulten adxudicatarias das obras ou afectadas pola actividade administrativa que constitúe o obxecto desta taxa, cando sexan legalmente esixibles á dirección de obra ou/e aos servizos de coordinación e saúde. Artigo 4.–Exencións, reducións e bonificacións. Non poderán recoñecerse outros beneficios fiscais que os expresamente previstos nas normas con rango de lei ou os derivados da aplicación de tratados internacionais, segundo o disposto no artigo 9 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais. Artigo 5.–Contía. A contía da taxa regulada por esta ordenanza será a seguinte: – Por honorarios de coordinación e saúde. 1% do orzamento de execución por contrata – Honorarios de dirección de obras. 3% do orzamento de execución por contrata. O Orzamento de execución por contrata está composto polo presuposto de execución material, mais os gastos xerais, beneficio industrial e IVA, que sirven de base a licitación das obras. Artigo 6.–Devengo. Devéngase a taxa e nace a obriga de contribuír cando se inicie a actividade municipal que constitúe o seu feito impoñible. Artigo 7.–Xestión, liquidación e recadación.1.–A liquidación practicarase en cada certificación expedida polos Servizos Técnicos Municipais e, de ser por medios alleos, coa súa conformidade. As liquidacións da taxa aprobaranse xunto coa certificación polo órgano competente.2.–Ao proceder ao pagamento da certificación poderá practicarase retención sobre a parte que corresponda á taxa, ou ben liquidar a mesma ao contribuínte que deberá ingresar a mesma nas arcas municipais con aplicación o concepto orzamentario correspondente para posteriormente proceder como segue: a) Se os servizos se prestaron con medios propios do Concello, trasladaranse do concepto non orzamentario ao concepto de orzamento de ingresos que corresponda. b) Se os servizos se prestaron con medios alleos, do concepto non orzamentario pagarase á persoa física ou xurídica que, mediante contrato co Concello, prestara os servizos obxecto desta taxa. Así mesmo, pódese acordar co contribuínte o ingreso directo da taxa a persoa física ou xurídica que prestara os servizos obxecto da mesma. Artigo 8.–Infraccións e sancións. Aplicarase o réxime de infraccións e sancións reguladas na Lei xeral tributaria e nas disposicións que a complementen e desenvolvan. Disposición final A presente ordenanza entrará en vigor ao día seguinte da súa publicación íntegra no Boletín Oficial da Provincia e continuará vixente en tanto non se acorde a súa modificación ou derrogación expresa.” Segundo. –Publicar no taboleiro de anuncios do Concello e no Boletín Oficial da Provincia o anuncio de aprobación inicial da ordenanza polo prazo de 30 días ao obxecto de que se poidan presentar as reclamacións que se estimen oportunas e se poida examinar o expediente polos interesados, de conformidade con establecido no artigo 17 do R. D. L.2/2004, de 5 de marzo. Terceiro. –Finalizado o período de exposición pública, resolveranse as reclamacións que se houberan presentado, aprobando a redacción definitiva da ordenanza. No caso de que non se houberan presentado reclamacións entenderase definitivamente adoptado o acordo, publicándose, en todo caso, no Boletín Oficial da Provincia o texto íntegro da ordenanza. Cuarto. –Autorizar ao señor alcalde para a execución e tramitación do presente acordo.” Touro, 16 de maio de 2016. O alcalde Asdo.: Ignacio Codesido Barreiro